Metodický list
1. Cieľ, zameranie aktivity: Poznávanie významu potravín z rôznych druhov obilnín, pomocou príbehu o semienku spoznávať  zaujímavú  cestu od obilného zrna ku chlebíku.  Vedieť určiť rôzne druhy pekárenských výrobkov.
2. Vyučovací predmet: Rozvíjanie psychomotorických schopností a grafomotorických zručností (RPZ)

3. Pomôcky:  Zrná obilnín, misky s rôznymi druhmi múky, pekárenské výrobky ( chlieb, pečivo, cestoviny, celozrnné výrobky), cestoviny,  obrazový materiál k príbehu.

4. Príprava: označenie jednotlivých druhov obiných zŕn, príprava obrazového materiálu, text príbehu o semienku.

5. Postup, realizácia:  Rozprávanie príbehu o semienku. Obilné zrnko  najprv zapustilo korienky do pôdy, narástol klások, plný obilných zŕn. Tie potom v mlyne zomleli na múku, z ktorej sa upiekol chlebík.  Pomocou obrázkov žiaci  tvorili jednotlivé časti  cesty obilných zŕn až k výrobe chlebíka. Vzácnosť chlebíka  spoznávali  pre náročnosť jeho prípravy, ako  i pre výživné látky, ktoré obsahuje, a ktoré sú potrebné pre naše zdravie.
 Žiaci potom spoznávali rôzne druhy obilia, pozorovali rozdiely vo farbe, tvaru, veľkosti zrna. Pripravené pekárenské výrobky triedili na trvanlivé a netrvanlivé. Z cestovín vyrobili pekné obrázky.
6. Zhrnutie:   Žiaci si  upevnili vedomosti o dorábaní chleba, druhov obilnín, pekárenských výrobkov, o obsahu výživných látok v týchto potravinách.
7. Prílohy: foto

